Wes-Kaapse Veteraan-Trekker & Enjinklub : 2014
NUUSBRIEF VAN DIE WES-KAAPSE VETERAAN-TREKKER & ENJINKLUB Nommer 61 September 2014
Die koskontingent van Robertson
Baie skoukomitees, en nie net komitees van veteraneskoue nie, sal hul ou skoene agterna wil gooi om mense soos die Stemmet-groep en Nico Fourie van Robertson as deelnemers te hê. Vir die afgelope twee jaar veral het hulle ‘n onvergelyklike bydrae tot ons aanbod gemaak.
Oom Willem Stemmet, ‘n man wat op 86 steeds ‘n voorvatter is en oor wie al ‘n TV-program gemaak is, is die patriarg. Sy seun Johan (die kommentator) en kleinseuns Willem en Dawid het lankal gewys dat hulle nie “vir die paviljoen speel” nie.
Die stokery, nou al op verskeie skoue en feeste, het sy ontstaan deur ‘n gedagte van Roodezandt Kelder wat vir oom Willem gevra het of hy so iets kan doen vir die Wacky Wine-fees. Oom Willem stook, sy genant-kleinseun stook en die res van die span maak kos dat jou mond weke ná die skou nog water as jy terugdink. En Johan beïndruk in die arena met sy insiklopediese kennis en kwinkslae as hy kommentaar lewer.
Baie van ons het met moskonfyt, kaiings, vetdermpies, en dies meer grootgeword, maar nog net die Stemmet-span het besef dat dit ‘n vergete vaardigheid is wat ons skougangers sal interesseer. En dit verstom hulle as hulle met die produkte op ‘n skou getrakteer word, en dan nog gratis!
Die interessante stories van oom Christie van der Westhuizen en sy “boomkaraats”
Op De Doorns het die 80-jarige oom Christie (klublid sedert die begin van ons organisasie) vir 25 jaar in sy werkswinkel gewerk. Hy praat van sy “boomkaraats” omdat baie van sy werk onder die yslike wildevyboom voor sy werkplek by sy huis gedoen is. Hy het selfs al ’n gediggie oor sy karaats geskryf waarin hy van sy verhouding met die Skepper en sy getroue werkers getuig. En die verbygangers se stories.
Terwyl hy nog aktief was, het hy twee Fordson Dextas omgebou om ‘n toeristewa op die ou spoorlyn in die Hexriviervallei te trek, ‘n trajek van ongeveer 25 km. Dit begin by De Doorns-stasie en draai by Matroosbergstasie, met ‘n stop by Tonnelstasie. Die name van die stasies drup van verlange na die dae wat was — toe ’n stasie nog ’n belangrike plek in baie mense se bestaan was, en ’n stasiemeester ’n meester van sy beroep.
In 2002 is ‘n 1958 Dexta omgebou; agt jaar later het ‘n 1960-model gevolg. Die driepuntarms en trolliewiele is aangebring om te kan terugstoot. Die silinder voor is nodig vir die “lokomotief” om van die spoorlyn te kan op– en afklim. Die Dexta is groen gespuitverf om met die omgewing te kan saamsmelt.
Oom Christie was van die eerste mense in die Vallei wat trekkers gerestoureer het. Sy eerste projek was ‘n eensilinder Steyr.
Oom Christie se pa, oorspronklik van Riebeek-Kasteel, het in 1918 ‘n Ransomes dorsmasjien en stoomketel ingevoer en daarmee in die Swartland gedors. Hulle is later Ceres toe waar hy in die Warm– en Koue Bokkeveld gedors het. Om die masjinerie in die Koue Bokkeveld te kry, is 32 esels ingespan om die vrag teen die ou Gydopas uit te trek, een op ’n slag. Die stoomketel as kragbron is later met ’n McCormick W40 en nog later met ‘n WD40 vervang.
Hulle was ook die laaste mense wat in die Ceres-Karoo gedors het. Die oorblyfsels van die dorsmasjien vergaan nou daar op die vlaktes. Die stoomketel (stationary engine) staan by Oudebaaskraal op die walle van die Tanquarivier, met daarop die gietysterembleem van Smuts & Koch, die firma op Malmesbury wat die invoertransaksie hanteer het.
Foto’s van oom Christie se tweede Dexta-lokomotief
Die ekspo op Malmesbury
Baie geluk aan alle wenners van kompetisies. Niemand het ‘n prys as geskenk gekry nie, en waar nie om pryse meegeding is nie, was die dank en waardering van ons lede en besoekers die beloning.
Vir my was die grootste wenners die mense wat hard gewerk het en sukses daarop gesien het, en ons lede wat in groot getalle hul enjins, trekkers, erfgoed, of wat ook al, kom uitstal het.
Ongeveer 3000 mense het die ekspo gesien, maar dit was minder as verlede jaar. Ons sal probeer verstaan hoekom. Maar wat die besoekers beleef het, het hulle beïndruk. Ons het baie positiewe kommentaar ontvang.
Ons mense wat ons ekspo’s gewoond is en kan vergelyk, was tevrede dat dit ‘n goeie ekspo was. Alles het dalk nie oral 100% verloop nie, maar om nou oor tekortkomings te kla, is onnodig – ons moet eerder daaruit leer en sorg dat dit nie herhaal word nie.
Te sien, was: ongeveer 200 trekkers –
22 Lanze en 60 John Deeres in totaal;
amper 50 stilstaande enjins;
‘n interessante verskeidenheid voertuie;
‘n indrukwekkende werkende graanbedryf-uitstalling;
erfgoed-uitstallings en -demonstrasies enig in hul soort.
Studebaker in die Tweede Wêreldoorlog
Gedurende die WOII was daar nie ‘n enkele geveg op Amerikaanse bodem in Noord-Amerika nie. Ook maar goed, want die weermagtoerusting wat in die “onbeskadigde” VSA gemaak is, het uiteindelik die Geallieerdes die oorhand in die Oorlog laat kry. Een van die vernaamste voorsieners van militêre toerusting en voertuie was die Studebaker Mpy. wat vandag nie meer bestaan nie.
Die Amerikaanse leër het ‘n 2½-ton 6x6 gespesifiseer. Studebaker, GMC en International het ontwerpe ingedien, dis aanvaar en uiteindelik is 900 000 van hierdie modelle gemaak; 200 000 was Studebakers en seker die meeste daarvan het hul weg na Rusland (die USSR) gevind.
Die Studebaker en die GMC het baie eenders gelyk, en ook baie onderdele gedeel. International het weer baie anders gelyk.
Die Amerikaners het naamlik ‘n stelsel ontwikkel om “neutraal” te bly, maar nog steeds die lande wat die Geallieerdes gesteun het by te staan. Dit is volgens die “Lend-Lease”-stelsel dat duisende Studebakers in Rusland beland het. Onder dieselfde stelsel het die Russe byvoorbeeld miljoene pare stewels ontvang.
Weens hul betroubaarheid was die Studebaker lorrie baie gewild by die kommuniste en het dit die troetelnaam Studer gekry.
Die vooroorlogse Studebaker soos ons dit in Suid-Afrika ook geken het.
Die 6X6 troepedraer soos Studebaker dit volgens die Amerikaanse leër se spesifikasies gemaak het. Die GMC het naastenby ook so gelyk, maar die International heeltemal anders.
In ‘n museum: Rusland se “Stalin-orrel “op die Studebaker gebou.
Hierdie troepedraer in die Studebaker museum is nooit gebruik nie. Toe vrede in 1945 gesluit is,
was dit nog in die fabriek, en daar het dit gebly tot dit museum toe verskuif is.
DAGBOEK DAGBOEK DAGBOEK
17 tot 20 Bredasdorp by die Megaweek betrokke
24 Ceres/KBV se Erfenisdag-trekkerrit
25 tot 27 Swartland by die skou op Malmesbury betrokke
4 tot 6 Suid-Kaap se trekkerrit na vakansieplaas by Bonniedale
13 Tafelberg se klubvergadering
25 Ceres/KBV neem deel aan die Howbill-trekkerdag
10 Tafelberg se klubvergadering
28 Ceres/KBV se jaareindfunksie
6 Swartland se oesdag — 072 252 5381
6 Bredasdorp se afsluitingsgeleentheid
8 Tafelberg se klubvergadering
(wanneer die koring ryp is) Ceres/KBV se oesdag — 082 653 2172
13: Suid-Kaap se mini-oesdag by Kobus Groenewald — 082 450 2055
Klublede word versoek om hul verandering van adres en
kontakbesonderhede aan Sekretaris te laat weet wanneer nodig.
Klubbesture: Hou asseblief beplanningsvergaderings in die laaste kwartaal sodat 2015 se programme in Desember aan Sekretaris verskaf kan word, betyds vir Januarie se nuusbrief.
Die komitee ondersoek die moontlikheid om ‘n gesubsideerde busreis na die 2015-nasionale skou in Pietermaritzburg te reël.
Baie van ons beoordelaars moet gaan. Klublede wat as ’n reël hard werk en bydra tot die sukses van ekspo’s, ploeg– en oesdae, sal voorkeur kry as meer lede aansoek doen as die getal wat in die bus geakkommodeer kan word, want dis hoe ons “skougeld” wat ons oor die jare gespaar het, gaan bestee.
Die nasionale skou word in die laaste naweek van September aanstaande jaar by ’n baie besondere plaas (museum) Baynesfield gehou. Dié plaas is die “hoofkwartier” van die Natalse klub en ’n besoek werd. Google gerus Baynesfield en bekyk die plek
Hou asseblief hierdie moontlikheid in gedagte as jy vir 2015 beplan.
Luister bietjie hier...
Hulle soek toe ‘n opvolger vir James Bond. Ná ‘n lang gesoek, het hulle drie finaliste — twee mans en een vrou.
Die dag van die finale keuring breek uiteindelik aan.
Toe volg die opdrag aan elkeen afsonderlik:
“Hierbinne sit jou lewensmaat op ‘n stoel. Neem hierdie gelaaide rewolwer. Gaan binne en skiet hom/haar in die kop.”
Kandidaat 1 (dadelik): “Hou jul pos. Ek sal nie skiet nie.”
Kandidaat 2 toe dit sy beurt is:
Hy gaan binne, maar kom na tydjie terug en sê in trane dat hy dit nie oor sy kart kon kry nie.
Só verloor hy ook ‘n pos.
Kandidaat 3 (die vrou, neem rewolver en gaan vertrek binne):
Hulle hoor twee skote en daarna ’n erge kabaal. Vrou kom uit:
“Julle klomp “fools”. Dit was “blanks”! Ek moes die stoel vat om jul opdrag uit te voer!”
Einde van hierdie nuusbrief.
Posted by Cordre Smith at 05:27 No comments:
Erfdenisdag Trekkerrit en Braai (Ceres Koue Bokkeveld)
Op 24 September 2014 is die jaarlikse trekkerrit en braai op Prince Alfred's Hamlet gehou.
14 Trekkers het deelgeneem, vier met dames agter die stuur. Ons jeug lede was ook goed verteenwoordig.
Gereed om te vertrek
Die grootste trekker in die konvooi, met 'n dame agter die stuur!
Ons verskaffer vir Braaidag :-) (Oom Hennie Geldenhuys is darem 'n lid ook)
Op pad deur die dorp
'n Waterpyp het gebars - dit is vinnig herstel en die Massey Harris het weer saamgery op die tweede deel van die roete.
Hoe rooier hoe mooier
Daar voor is darem twee groenes...
Die omgewing is pragtig groen
Ons het hom saamgenooi, maar die nuwe trekker het werk gehad om te doen
Vir veiligheid en sigbaarheid skyn is die ligte aangeskakel
Hier word bietjie bene gerek
Lekker ses silinder enjin
Die Jack Russel, Nguni, ry stroopsoet saam onder Henk se stiplek
Middagete langs die pad
Ons gaan NOU braai....
Lekker gesellig langs die vuur - dit is hier waar al die planne uitbroei
Opgepak om huis toe te gaan.
Ook die ou kanniedood Paystar is pragtig restoureer.
Baie dankie aan Deon Conradie vir die reëlings en dat ons by sy plek kon braai.
Dankie ook aan Bertus Mouton wat ons op 'n mooi roete tussen die plase begelei het.
Dankie ook aan al die boere wat ons op hul grond toegelaat het.
Veral ook dankie aan al ons lede se betrokkenheid - sonder lede kan 'n klub nie bestaan nie.
Volgende jaar maak ons weer so.
Posted by Cordre Smith at 14:29 No comments:
Khomeesdrif to Greyton Vintage Run
We had so much fun camping at the West Cape Tractor & Engine Club Annual Show in Malmesbury recently that when another opportunity to camp, combined with a Vintage Road Run was suggested, it met with enthusiastic support!
The Road Run was organised by Canzius and Rykie Swart of Khomeesdrif Caravan and Camping Site, a few kilometres east of Riviersonderend, in collaboration with Edu Roux of the Villiersdorp Tractor & Engine Club, for Saturday 13th September. The central location was also convenient for members of the Bredasdorp Club, who turned out in force. It was unfortunate that the Breede River members were unable to attend. The occasion was organised as a fund-raiser for the Riviersonderend and Greyton NGK congregations.
Khomeesdrif is situated on the southern banks of the Riviersonderend and has about 30 stands and well appointed ablution facilities. There is one Chalet which was booked by the Committee of the Villiersdorp Club!
Loading facilities are on the farm next door, at a suitable height for an 8-ton lorry. Members started arriving and setting up on Friday afternoon.
Most members had arrived by late Friday but more still turned up on Saturday morning. The route was to Greyton for lunch on the north bank of the river, via a breakfast stop at historic The Oaks farmstead and back on the south bank via Oewerzicht River Lodge for a refreshment stop. The full distance of the run was about 60km. Canzius rode out in front, followed by a tractor with rotating hazard lamp and the last tractor had a warning sign attached.
Several of the tractors towed trailers with straw-bales and the two vintage lorries also had comfortable seating arrangements for passengers.
The picture above shows Eniel's Chev with passengers as we approached The Oaks, which in the last six years has been superbly and accurately restored and is now considered the most authentic Cape Dutch homestead, including encircling wall, outside the immediate Cape Town area.
After breakfast...... we hardly needed any more feeding till supper time!
We were privileged to meet owner and restorer Gert Ehlers, who told us this farm is said to have been the first in South Africa to use a metal mouldboard plough! During the restoration, all plaster was removed from the buildings to find the exact positions and sizes of the original doors and windows, which were reinstated.
This below is the original accommodation for the pack of hunting dogs:
..... and the Mill (right, below). Unfortunately there was no milling machinery and it wasn't possible to reinstate the mill stream. The building on the left was the first outpost of the Genadendal Moravian mission which predates the Homestead.
Sleepy Greyton was waiting for us!
Lunch of lasagne and green salad was served in the Church Hall, after which we relaxed under the trees next to the church:
We toured the village, looking at the cosy-looking houses, mostly weekend retreats of Capetonians. A Saturday morning market was just packing up as we arrived.
The local taxi was doing good trade!
After lunch we drove out of the village the way we came in and crossed to the southern bank of the river to drive leisurely back on a new route. Purple hillsides were striking!
We drove along at a pace slower than the faster butterflies, much more slowly than a sheep-dog we watched hassling guineafowl, and leisurely enough to watch a pair of Spur-wing geese flying aerobatics. Whether this was in love or hate, I'm not sure, but these are huge birds, yet very agile in the air! There was time to observe the wild flowers along the road, but not much opportunity to photograph them!
Mesembs (vygies) above, and Daisies (?) below on the rockface.
As planned, we stopped at Oewerzicht, a very well appointed guest farm and tented camp, including a suspension bridge across the fast-flowing river, used for access to the tented camp on the other side.
On the way back, some of us stopped off at Het Ziekenhuis which I had read about in Burrows' Overberg Outspan. He describes it as small but I was expecting something more than an (active!) beehive!
Back in camp we loaded tractors and rested, then cleaned up for the highlight, a spit-braai laid on by Canzius, Rykie and the Riviersonderend congregation, as their fundraiser. After a couple of speeches and a thanksgiving prayer, a huge meal was enjoyed around campfires. It didn't take much to get Delport, Bol and Jamie to bring out their instruments, the entertainment ended several hours later with a resounding Abide with Me!
Further exploration was organised for Sunday morning, after church to Oubos. We couldn't wait so we went up in advance to the farm of a prominent Villiersdorper, recently deceased, whose vision was to return to his father's farm and develop 160ha of orchards in two years. He died after the first half had been done, his children have completed his dream. His father is said to have been unimpressed by the performance of his McCormick 10/20 and cultivator, so he hung it up in an Oak which has grown considerably since!
The orchards are planted on slopes where baboons need a walking stick! 12 (newer!) tractors and spray machines are needed to keep the trees pest and disease free!
The event was a huge success, with 26 vintage vehicles, including two classic cars, two lorries and a Jeep. The remaining tractors included a McCormick:
...two Lanzes, this one needing vigorous effort to start,
.....the other starts electrically and makes wonderful smoke-rings
I think we certainly livened things up at Khomeesdrif and we hope their fundraisers were a success after all the effort which was put in, we certainly enjoyed the experience and hope to make it a regular event on our calendar! It looked as though the wives, girlfriends and children enjoyed the experience, some of the children only came in from swimming in time for dinner! It was great meeting and spending leisure time with them all :-)
Posted by Cordre Smith at 23:59 No comments:
NUUSBRIEF VAN DIE WES-KAAPSE VETERAAN-TREKKER & EN...
Erfdenisdag Trekkerrit en Braai (Ceres Koue Bokkev...